*Deltagere: Lise Damsgaard, Susanne Kjær, Annette Christiansen, Ulla Pedersen og Emily Kew*

**Dagsorden**

Økonomi:

Der er et indkommen spørgsmål som lyder på, at det er korrekt, at der skal betales kontingent 2 gange i indeværende år. Forklaringen på dette, kommer her nedenfor. Derudover svarer kredskasserer Ulla også vedkommende direkte for yderligere dialog.

* Inden Klubmodul betalte man kontingent til kredsen bagud. Kontingent for 2019 blev betalt i februar 2020. Efter Klubmodul trækkes kontingentet løbende.

Konkurrencesituationen:

* Nye retningslinjer fra regeringen kommer omkring d. 8. juni. Her er der mulighed for at hæve forsamlingsantallet. Dette har betydning for hvorvidt der kan afholdes konkurrencer i DcH igen.
* Emily skriver til lokalforeningerne for at høre om deres planer og tanker for konkurrencer for resten af 2020.
* Susanne kontakter dommere for at høre deres ønsker om genopstart af konkurrencer, og hvorvidt de kan/ønsker at deltage. Der kan være helbredsmæssige hensyn at tage hensyn til så vi er ekstra opmærksomme på at alle bliver spurgt, så de kan vurdere egen deltagelse.

Agility:

* Må man bruge tunneller, slalom og hjul?
Forhindringerne kan bruges så længe deltagere ved besked om den risiko der kan være, samt kender retningslinjerne fra Landsforeningen. Det er forskelligt hvordan retningslinjerne fra kredsen tolkes, rundt hos lokalforeningerne i kreds 2, men alle overholder de retningslinjer de skal.

Rally:

* Der er fundet ny rallyrepræsentant til landsudvalget. Vi byder velkommen til Line Geertsen og glæder os til at samarbejde med hende når der skal planlægges konkurrencer i Rally.

Nyt fra dommerudvalget:

* Online-dommersedler: Dommerudvalget i Kreds 2 ønsker at der spørges brugere fra kredsene og lokalforeningerne inden det gøres til en realitet. Emnet er dog ikke drøftet i Hovedbestyrelsen endnu.

Nyt fra uddannelsesudvalget:

* Der er gennemført modul 1, 2, 3 og 5. Modul 6 gennemføres i juni i DcH Herning, da det giver adgang til overbygning. Modul 4 er der ikke sat dato for, da den er blevet flyttet flere gange på grund af corona.
* To nye kredsinstruktører er også uddannet. Vi ønsker dem stort tillykke.

Næste møde afventer vi planlægningen af, da vi gerne vil mødes fysisk. Så vi afventer derfor regeringens og landsforeningens retningslinjer.